Komission asetus (EY) N:o 1780/2003, annettu 10 päivänä lokakuuta 2003, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999—2003/2004 annetun asetuksen (EY) N:o 2366/98 muuttamisesta



Virallinen lehti nro L 260 , 11/10/2003 s. 0006 - 0006



Komission asetus (EY) N:o 1780/2003, annettu 10 päivänä lokakuuta 2003, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2003/2004 annetun asetuksen (EY) N:o 2366/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 2 artiklan 4 kohdan, sekä katsoo seuraavaa: (1) Asetuksen (EY) N:o 1638/98 2 artiklan 1 kohdassa säädetään maantieteellisen tietojärjestelmän perustamisesta oliiviöljyntuotantoa koskevan tiedonsaannin ja tarkastusten parantamiseksi tuottajan tasolla. Asetuksen (EY) N:o 1638/98 2 a artiklassa säädetään, että 1 päivästä marraskuuta 2003 sellaiset oliivipuut ja vastaavat alat, joita ei ole kirjattu tämän asetuksen 2 artiklan mukaisesti käyttöön otettuun maantieteelliseen tietojärjestelmään, eivät voi olla perusteena oliiviöljyn tuotantotuelle osana rasva-alan yhteistä markkinajärjestelyä. (2) Komission asetuksen (EY) N:o 2366/98(3), sellaisena kuin se on viimeksi muutettuna asetuksella (EY) N:o 2383/2002(4), 23-26 artiklassa täsmennetään oliivialan maantieteellisen tietojärjestelmän soveltamista koskevat yksityiskohtaiset säännöt ja vahvistetaan edellytykset, joilla tietojärjestelmän voidaan katsoa olevan valmis alueellisella tai kansallisella tasolla. (3) Asetuksen (EY) N:o 2366/98 26 artiklan 3 kohdan kolmannessa alakohdassa säädetään erityisesti menettelystä, jonka mukaan komissio toteaa jäsenvaltion kertomuksen perusteella, että oliivialan maantieteellinen tietojärjestelmä on valmis. Koska maantieteellisestä tietojärjestelmästä tulee pakollinen edellytys oliiviöljyn tuotantotukien saamiseksi, ja jotta hallinnollisia menettelyitä voitaisiin yksinkertaistaa ja käyttää maantieteellistä tietojärjestelmää nopeasti ja tehokkaasti, on syytä poistaa mainittua menettelyä koskeva vaatimus. (4) On kuitenkin tarpeen säilyttää jäsenvaltioiden velvollisuus ilmoittaa komissiolle toimenpiteet, joita on toteutettu oliivialan maantieteellisen tietojärjestelmän perustamiseksi, ja tietojärjestelmän tilanne. (5) Näin ollen olisi muutettava asetuksen (EY) N:o 2366/98 26 artiklan 3 kohta. (6) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2366/98 26 artiklan 3 kohta seuraavasti: "3. Jäsenvaltioiden on ilmoitettava komissiolle 23-26 artiklan mukaisesti toteutetut kansalliset toimenpiteet ja oliivialan maantieteellisen tietojärjestelmän tilanne jäsenvaltion tai tarvittaessa alueen tasolla." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä lokakuuta 2003. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 201, 26.7.2001, s. 4. (3) EYVL L 293, 31.10.1998, s. 50. (4) EYVL L 358, 31.12.2002, s. 122.